ডব্লিউ.এইচ.ও বা বিশ্ব স্বাস্থ্যসংস্থা এবং ইউনিসেফ সম্মিলিতভাবে মৌখিক পুনরোদন মিশ্রণ এবং মৌখিক পুনরোদন লবণ উৎপাদনের পদ্ধতি উদ্ভাবন করেছে (সাধারণভাবে উভয়ইকেই ও.আর.এস হিসাবে বলা হয়)। এরই সাথে দ্রবণের উৎপাদনের জন্যে দরকারি উপাদানের প্রাপ্যতার উপর নির্ভর করে তারা গ্রহণযোগ্য বিকল্প প্রস্তুত প্রণালীর বিবরণও দিয়ে থাকে। এছাড়াও বাণিজ্যিকভাবে পূর্বপ্রস্তুতকৃত পুনরোদন তরল এবং পানিতে মিশিয়ে খাওয়ার উপযোগী মিশ্রণও পাওয়া যায়।  

বর্তমানে প্রচলিত ডব্লিউ.এইচ.ও বর্ণিত মৌখিক পুনরোদন মিশ্রনের প্রস্তুত প্রণালী হচ্ছে ( যা কিনা স্বল্প অসমোল বিশিষ্ট ও.আর.এস অথবা হ্রাসকৃত অসমোলারিটি বিশিষ্ট ও.আর.এস হিসেবেও পরিচিত)  ২.৬ গ্রাম লবণ ( সোডিয়াম ক্লোরাইড রাসায়নিক সংকেত→ NaCl ),  ২.৯ গ্রাম ট্রাই -সোডিয়াম সাইট্রেট ডাইহাইড্রেট ( রাসায়নিক সংকেত →C6H5Na3O7⋅2H2O ), ১.৫ গ্রাম পটাশিয়াম ক্লোরাইড ( KCl),   ১৩.৫ গ্রাম গ্লুকোজ (C6H12O6 ) প্রতি লিটার তরলের জন্য। যা কিনা ৪৪ মিলিমোল লবণ ১০ মিলিমোল  ট্রাই সোডিয়াম সাইট্রেট  ডাইহাইড্রেট,  ২০ মিলিমোল পটাশিয়াম ক্লোরাইড এবং ৭৫ মিলিমোল গ্লুকোজ প্রতি লিটার তরলের জন্যে। মিশ্রণটির অসমোলারিটি সর্বসাকুল্যে হবে ( ৪৪×২ + ১০×৪ + ২০× ২ + ৭৫)=  ২৪৩ মিলি অসমোল/ লিটার।

মৌখিক পুনরোদন থেরাপির মিশ্রণের প্যাকেট যদি পাওয়া না যায় তবেও একটি মৌলিক বা খুবই সাধারণ মৌখিক পুনরোদন মিশ্রণ তৈরি করা যেতে পারে।  ইহা প্রস্তুত করা যাবে ৬ চা-চামচ (২৫.২ গ্রাম)  চিনি এবং ০.৫ চা-চামচ (২.৯ গ্রাম)  লবণ ১ লিটার পানিতে দ্রবীভূত করে।  এখানে চিনি এবং লবণ এর মোলার অনুপাত ১:১  হওয়া বাঞ্ছনীয় এবং মিশ্রণটি উচ্চ অসমোলার বিশিষ্ট হওয়া যাবে না।  পুনরোদন প্রকল্পের মতে "দ্রবণটি কিছুটা পাতলা বা কম গাঢ় হিসাবে তৈরী করাটা (১ লিটারের কিছুটা বেশি বিশুদ্ধ  পানি দিয়ে) ক্ষতিকর কিছু নয়।

মৌখিক পুনরোদন মিশ্রন তৈরীর জন্য সর্বাপেক্ষা উৎকৃষ্ট তরল হলো পরিষ্কার পানি।  যদিওবা ইহা না পাওয়া যায় তাহলে সাধারণভাবে প্রাপ্য পানিই ব্যবহার করতে হবে।  মনে রাখতে হবে  প্রাপ্ত পানি নিরাপদ নয় এই কারণবশত কোনোভাবেই মৌখিক পুনরোদন থেরাপি বন্ধ করা বা মৌখিক পুনরোদন থেরাপি প্রদান থেকে বিরত থাকা যাবে না,এক্ষেত্রে পুনরোদন বা তরল প্রতিস্থাপন থেরাপিই গুরুত্ত এবং প্রাধান্য পাবে।

যখন মৌখিক  পুনরোদন লবনের প্যাকেট এবং এবং পরিমাপ করার জন্য উপযোগী চা-চামচ না পাওয়া যাবে  চিনি এবং লবণ পরিমাপের জন্য, ডব্লিউ.এইচ.ও বা বিশ্বস্বাস্থ্য সংস্থার পরামর্শ মতে ঘরে তৈরি তরল জাউভাত, স্যুপ ইত্যাদি তরল প্রতিস্থাপন বজায় রাখার জন্য বিবেচনা করা যেতে পারে এবং ব্যবহার করা যেতে পারে। ২০১৩ সালে প্রকাশিত ল্যান্সেট জার্নালের একটি পর্যালোচনা অনুযায়ী পানিস্বল্পতা রোধের জন্য উপযোগী গৃহে তৈরি তরলের ওপর আরো গবেষণা হওয়া প্রয়োজন।  ক্রীড়াকার্যে ব্যবহৃত পানীয় আদর্শ মৌখিক পুনরোদন তরল নয়, কিন্তু আদর্শ উপাদান কিংবা আদর্শ তরল যখন পাওয়া যাবেনা  তখন এগুলো ব্যবহার করা যাবে।  কোন  অধিকতর ভালো,আদর্শ বিকল্প নেই বিধায় এগুলোর ব্যবহারে পিছুপা হওয়া যাবেনা বা এগুলো ব্যবহারে বিরত থাকা যাবেনা ; পুনরোদন বা তরল প্রতিস্থাপন এ ক্ষেত্রে প্রাধান্য পাবে।  কিন্তু স্বাভাবিক অবস্থায় এগুলো কোনোভাবেই মৌখিক পুনরোদন মিশ্রণের বিকল্প নয়।

চিকিৎসাবিধি
প্রস্তুত প্রণালী
মোজাম্বিক গৃহযুদ্ধে আক্রান্ত শরণার্থীগণ, ১৯৯০
প্রয়োগ